Správa zo zahraničnej pracovnej cesty

1.  Účastník ZPC:

1.Jana Rovňanová 
Odbor štátnej a európskej politiky vo vede a technike
Sekcia vysokých škôl, vedy a výskumu
Ministerstvo školstva, vedy, výskumu a športu SR
Stromová 1, 813 30 Bratislava 
Tel: +421 2 59374 747
jana.rovnanova@minedu.sk
Znalosť jazykov: anglicky – nemecky – francúzsky

2. Alexander Kutka
Slovenská organizácia pre vesmírne aktivity, o.z.
Čukárska Paka 562, 930 51 Veľká Paka

2.  Zahraničná pracovná cesta:
štát/mesto: Paríž / Francúzsko
Dátum: 2.- 4.2.2016 
Prijímajúce organizácie: Európska vesmírna agentúra
Účel cesty: Účasť na rokovaní Výboru pre medzinárodné vzťahy (IRC) a rokovaní nečlenských štátov ESA s generálnym riaditeľom ESA

3.  Rámcový program pobytu:

2.2.2016 – návšteva ambasády SR vo Francúzsku za účelom prípravy podpisu Charty 
      	PECS,  účasť na rokovaní Výboru pre medzinárodné vzťahy
3.2.2016 – účasť na rokovaní Výboru pre medzinárodné vzťahy
4.2.2016 – doobeda účasť na rokovaní nečlenských štátov ESA s generálnym 
riaditeľom ESA, poobede podpis Charty PECS za účasti veľvyslanca SR v Paríži

Zasadnutie Výboru pre medzinárodné vzťahy (International Relations Committee, tzv. IRC) v dňoch 2.-3.2.2016 

SR ako pozorovateľ bola pozvaná na nasledujúce body agendy IRC:

Consultations items
5. 	United Nations:
	Preparation of the Scientific and Technical Sub-Committee of the UN COPUOS
	(ESA/IRC(2016)2
	Preparation of the Legal Sub-Committee of the UN COPUOS
	(ESA/IRC(2016)3

6.	Space debris : status report (oral report)

Information items
7. 	United States- Status report
	ESA/IRC(2016)4
8. 	Russia : Recent reform of the Russian Space Sector
ESA/IRC(2016)5
9.	ESA EOP colaboration with International Financing Institutions (oral report)
10.	Recent US legislative developments (oral report)

Others matters
11	Any other busuness
12	Date and place next meeting

Celkové zhrnutie k jednotlivým bodom :

-	Bol podaný prehľad o dianí v USA a v Ruskej federácii, najmä na poli raketových nosičov. 
-	Bola diskutovaná príprava na rokovanie v OSN COPUOS, najmä téma Code of Conduct ouf Outer Space Activitites, a zákon USA o ťažbe surovín na asteroidoch.
-	Horúcou témou je predikcia vývoja populácie vesmírneho odpadu (Space Debris) najmä v kontexte zamýšľaných „MegaConstellations“ – iniciatív prevažne súkromného sektora o rozmiestnení stoviek resp. tisícok malých družíc na nízku obežnú dráhu za účelom poskytovania globálneho internetového pripojenia. Ak tieto systémy nebudú dodržiavať odporúčané postupy po skončení životnosti satelitu (deorbiting resp. graveyard push), hrozí totálne zablokovanie obežnej dráhy v dôsledku kolízií satelitov a následnej reťazovej reakcie. Iniciatívy pre active-debris-removal sú zatiaľ najmä bezpečnostnou otázkou, ale ESA už má svoj „Target selection board“, ktorý vytipuje niekoľko možných cieľov – v správe ESA – ktoré by mohli byť premetom misie pre aktívne odstránenie satelitu z orbity.

Ďalší výbor IRC: 
17. – 18.5.2016

Rokovanie s generálnym riaditeľom ESA a podpis Charty PECS dňa 4.2.2016 

Prednáška generálneho riaditeľa (DG) o stave ESA:
•	V decembri 2016 bude rokovanie Rady ESA vo švajčiarskom Luzerne na ministerskej úrovni a DG poprosil o podporu stanoviska ESA v oblasti rozvoja vzťahov medzi ESA a EÚ

•	Zástupca SOSA informoval o činnosti Kozmickej kancelárie za rok 2015 a o aktuálnom vývoji projektu skCUBE – štart družice by mal nastať na prelome apríla a mája 2016

•	Príprava návštevy DG ESA v Bratislave dňa 5.mája 2016 – bude sa konať v dvoch blokoch: 1. stretnutie DG so štátnym tajomníkom MZV a EZ SR p. Slobodníkom; 2. prednáška DG na STU Bratislava aj za účasti podnikateľskej obce

•	Ďalej sme boli informovaní, že otázky ohľadom vhodnosti PECS projektov je potrebné smerovať priamo na zástupcu PECS Office (B.Zufferey / M. Trujillo). Podporované oblasti sú Space Science, Earth Observation a GSTP (space technology), trochu otáznejšie sú material sciences, navigation, biology, či launchers.

•	VAT exeption papers (potvrdenie o výnimke s DPH) bude súčasťou každého kontraktu (prvá výzva ESA v SR).
•	
Osobitnou časťou programu bol fototermín k podpisu PECS Charter medzi ESA a Slovenskou republikou za účasti stáleho a splnomocneného veľvyslanca SR vo Francúzsku p. Mareka Eštoka a generálneho riaditeľa ESA p. Johanna-Dietricha Wӧrnera. 
PECS Charter – Charta Plánu pre európske spolupracujúce štáty je záväzkom finančného plnenia slovenskej strany v zmysle zmluvy o Európskom spolupracujúcom štáte, ktorá nadobudla platnosť dňa 18.1.2016. Týmto sa umožňuje financovanie prvých siedmych slovenských PECS projektov, ktoré expertná skupina ESA vybrala a slovenská strana schválila v septembri minulého roku v rámci prvej výzvy na predkladanie projektov PECS. Druhá takáto výzva je naplánovaná už v júni 2016.

–––––––––––––––––––––––––––––
Zoznam používaných skratiek:

Členské štáty EÚ:
AT – Rakúsko, BE – Belgicko, BG – Bulharsko, CY – Cyprus, CZ – Česká republika, DE – Nemecko, DK – Dánsko, EE – Estónsko, GR, EL – Grécko, ES – Španielsko, FI – Fínsko, FR – Francúzsko, HU – Maďarsko, IE - Írsko, IT – Taliansko, LU – Luxembursko, LV– Lotyšsko, LT – Litva, MT – Malta, NL – Holandsko, PL – Poľsko, PT – Portugalsko, RO- Rumunsko, SE – Švédsko, SI – Slovinsko, SK – Slovenská republika, UK – Veľká Británia, HR – Chorvátsko 

Ďalšie skratky:
UN	United Nations	
EK	Európska komisia 
ČŠ	členský štát
EP	Európsky parlament
ESA	European Space Agency
U.S.	United States of America
CH	Švajčiarsko
ECS	European Cooperating State Agreement / Zmluva o európksom spolupracujúcom štáte
DG ESA	Generálny riaditeľ ESA 
ISS	International Space Station / Medzinárodná vesmírna stanica

5.  Odporúčané závery:

Rokovania Výboru pre medzinárodné vzťahy pravidelne informujú delegátov o globálnom vývoji v oblasti „space“, trendoch a aktivitách s dopadom na vesmírny sektor v Európe. Na rokovaní 2.- 4.2.2016 ESA prezentovala vývoj spolupráce s krajinami ako: USA, Rusko, Ukrajina, Japonsko, Čína, India, Brazília, Kórea, Juhoafrická republika, India, Izrael. Pre efektívne plánovanie slovenských aktivít v tejto oblasti je preto nevyhnutné zúčastňovať sa rokovaní tohto výboru. Nečlenské štáty ESA sú prizývané ako pozorovatelia.

Bola diskutovaná príprava na rokovanie v OSN COPUOS, najmä téma Code of Conduct of Outer Space Activitites a zákon USA o ťažbe surovín na asteroidoch.

Horúcou témou je predikcia vývoja populácie vesmírneho odpadu (Space Debris) najmä v kontexte zamýšľaných „MegaConstellations“ – iniciatív prevažne súkromného sektora o rozmiestnení stoviek resp. tisícok malých družíc na nízku obežnú dráhu za účelom poskytovania globálneho internetového pripojenia.

Na rokovaniach nečlenských štátov ESA s generálnym riaditeľom ESA, ktoré sa koná pravidelne raz ročne, sa prerokováva aktuálny stav vývoja vesmírnych aktivít v týchto nečlenských krajinách, dochádza k výmene informácií medzi krajinami na podobnom stupni integrácie do ESA. Na tomto rokovaní boli najmä s predstaviteľkou Slovinska prediskutované výhody tzv. „pridruženého členstva“ (Associate Member) ESA, oproti plnému členstvu. Táto forma sa ponúka ako možné pokračovanie aj pre SR po skončení obdobia PECS po roku 2020, pre hladší priebeh integrácie SR ako plného člena do ESA.

6.   Prehľad prinesenej dokumentácie a miesto jej uloženia
Všetky materiály preberané na zasadnutí sa nachádzajú na Sekcii vysokých škôl, vedy a výskumu MŠVVaŠ SR.

7.    Spôsob zverejnenia výsledkov ZPC, prenos získaných informácií
Správa bola predložená  Sekcii medzinárodnej spolupráce MŠVVaŠ SR. Bude zverejnená na internetovej stránke MŠVVŠ SR. Súhlasím so zverejnením správy na internete.

Správu vypracovala: 	Ing. Jana Rovňanová

Dátum: 			15.2.2016

Správu schválil:	prof. Ing. Peter Plavčan, CSc., GR SVŠVaV